钦定古今图书集成/方舆汇编/职方典/第1239卷 > 《五台庵》前人
## 钦定古今图书集成/方舆汇编/职方典/第1239卷 > 《五台庵》前人

偶乘风日佳，徐步散愁疾。数转渐清深，岩壑俱明逸。
竹树杳蔼间，悠扬钟梵出。回峦隐精舍，佛境自幽谧。
何处现文殊，安禅断邪惑。城市亦匪遥，尘念居然息。
乃知喧寂情，不缘山水得。浅深随所见，性情自为职。
触境能有解，何处非明识。莫云禅居扁，高深不可测。
兹游固难忘，目前登化国。